MUNICIPIUL CRAIOVA


CONSILIUL LOCAL AL MUNICIPIULUI CRAIOVA
           HOTĂRÂREA NR.55
privind prelungirea contractului de finanţare nr.4722/30.09.2014, pentru proiectul “ Reabilitare Grup Şcolar ICM George Bibescu Craiova ca scoală de arte şi meserii”, până la data de 31.10.2016
 
Consiliul Local al Municipiului Craiova, întrunit în şedinţa ordinară din data de 21.07.2016;
Având în vedere raportul nr.118270/2016 întocmit de Direcţia Elaborare şi Implementare Proiecte prin care se propune aprobarea prelungirii contractului de finanţare nr.4722/30.09.2014, pentru proiectul “ Reabilitare Grup Şcolar ICM George Bibescu Craiova ca scoală de arte şi meserii”, până la data de 31.10.2016;     

În conformitate cu prevederile Legii nr.273/29.06.2006 privind finanţele publice locale, cu modificarile si completarile ulterioare, Hotărârii Guvernului nr.759/2007 privind regulile de eligibilitate a cheltuielilor efectuate in cadrul operaţiunilor finanţate prin programele operaţionale, cu modificările şi completările ulterioare, Axa prioritară 3 - Imbunatatirea infrastructurii sociale, Domeniul de intervenţie: 3.4-Reabilitarea, modernizarea, dezvoltarea si echiparea infrastructurii educationale preuniversitare, universitare si a infrastructurii pentru formare profesionala continua, apel de proiecte pentru fondurile realocate POR conform Deciziei Comisiei C(2013)/9772 finale din 19.12.2013 şi Instructiunii nr.146/17.06.2016;

În temeiul art.36 alin. 2 lit b şi d coroborat cu alin. 4 lit. d şi alin.6 lit.a, pct.11, art.45 alin.2 lit.e, art.61 alin.2 şi art.115, alin.1, lit.b din Legea nr.215/2001, republicată, privind administraţia publică locală; 
HOTĂRĂŞTE:
Art.1. Se aprobă prelungirea contractului de finanţare nr.4722/30.09.2014, cod SMIS 53682, semnat în cadrul POR 2007-2013, Axa prioritară 3-Îmbunătăţirea infrastructurii sociale, Domeniul de intervenţie: 3.4-Reabilitarea, modernizarea, dezvoltarea şi echiparea infrastructurii educaţionale preuniversitare, universitare şi a infrastructurii pentru formare profesională continuă, apel de proiecte pentru fondurile realocate POR conform Deciziei Comisiei C(2013)/9772 finale din 19.12.2013 pentru proiectul “ Reabilitare Grup Şcolar ICM George Bibescu Craiova ca scoală de arte şi meserii”, până la data de 31.10.2016, în vederea îndeplinirii integrale a obiectivelor şi indicatorilor proiectului şi asigurării funcţionalităţii acestuia.
Art.2. Primarul Municipiului Craiova, prin aparatul de specialitate: Serviciul   Administraţie Publică Locală şi Direcţia Elaborare şi Implementare Proiecte vor aduce la îndeplinire prevederile prezentei hotărâri.

